— Прыемна — з Юрыем Лазой. Глыбокі па мысленні чалавек. З такім зусім “непантовым” музыкантам, як Валодзя Кузьмін. З Юрыем Шаўчуком, пакуль у яго гурта не сталі нейкімі неверагоднымі тыя самыя райдары па апаратуры, абсталяванні, святле. Саша Іваноў з “Ронда” прыстойны хлопец. З джазмэнамі наогул ніколі не было праблем. З разумнымі гумарыстамі шанцавала, скажам, з Сямёнам Альтавым, Генадзем Хазанавым, з Яўгенам Петрасянам. Апошняга як толькі ні лаюць апошнім часам, а чалавек гэты — высокага інтэлекту і найвышэйшай культуры. “Comedy Club” з ім побач не стаяў!